**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama perduoti Klaipėdos miesto socialinės paramos centrui ir Neįgaliųjų centrui „Klaipėdos lakštutė“ valdyti, naudoti ir disponuoti patikėjimo teise Klaipėdos miesto savivaldybės administracijos nupirktą trumpalaikį materialųjį turtą – medicininės ir techninės pagalbos priemones (priedas).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija, įgyvendindama projektą Nr. VP1-1.1-SADM-14-V-01-020 „Integralios socialinės globos paslaugų teikimas Klaipėdos mieste“, iš šiam projektui skirtų ES struktūrinių fondų lėšų, įsigijo sprendimo projekto priede nurodytas medicininės ir techninės pagalbos priemones už 6561,70Eur.

Šias priemones numatyta perduoti savivaldybės biudžetinėms įstaigoms, tai yra Klaipėdos miesto socialinės paramos centrui ir Neįgaliųjų centrui „Klaipėdos lakštutė“.

**3. Kokių rezultatų laukiama.**

Perdavus nurodytą turtą savivaldybės biudžetinėms įstaigoms, bus užtikrintas tinkamas įstaigų funkcijų vykdymas ir turto valdymas bei naudojimas.

**4. Sprendimo projekto rengimo metu gauti specialistų vertinimai.**

Klaipėdos miesto savivaldybės administracijos Socialinės paramos skyriaus 2015-05-14 raštas Nr. VS-3034.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – Klaipėdos miesto savivaldybės biudžetinėms įstaigoms perduodamas turtas funkcijų vykdymui.

Teikiame svarstyti šį sprendimo projektą.

Turto skyriaus vedėjas Edvardas Simokaitis